Aleksandra Kollontai
Aleksandra Mihailovna Kollontai (Алекса́ндра Миха́йловна Коллонта́й — omaa sukua Domontovitš, Домонто́вич) (31. maaliskuuta 1872, Pietari – 9. maaliskuuta 1952, Moskova) oli venäläinen marxilainen kirjailija, feministi ja diplomaatti. Hänestä tuli maailman ensimmäinen naispuolinen diplomaattiedustaja vuonna 1923, kun hänet nimitettiin Neuvostoliiton edustajaksi Osloon. Kollontai oli Neuvostoliiton täysivaltainen edustaja (vuodesta 1943 suurlähettiläs) Tukholmassa vuosina 1930–1945, missä asemassa hän toimi välittäjänä Suomen ja Neuvostoliiton rauhantunnusteluissa vuosina 1940 ja 1944.
Fliura Bulatova-Abbate
Fliura Bulatova-Abbate (o.s. Bulatova, s. 7. syyskuuta 1963 Samarkand) on Uzbekistanissa syntynyt, Neuvostoliittoa ja myöhemmin Italiaa edustanut, 1980-luvulla menestynyt pöytätennispelaaja. Hän voitti urallaan kuusi Euroopan-mestaruutta, joista yhden kaksinpelissä. Hän kilpaili kaksissa olympialaisissa edustaen Neuvostoliittoa vuonna 1988 ja Italiaa vuonna 1996 ja ylsi puolivälieriin kaksinpelissä ja Olena Kovtunin parina nelinpelissä Soulissa 1988.